รัฐสภาไทยเป็นเจ้าภาพจัดการประชุมใหญ่ สมัชชารัฐสภาอาเซียน (AIPA) ครั้งที่ 40 โดยนายกรัฐมนตรี จะเป็นประธานในการเปิดการประชุมวันพรุ่งนี้
รัฐสภาไทยเป็นเจ้าภาพจัดการประชุมใหญ่ สมัชชารัฐสภาอาเซียน (AIPA) ครั้งที่ 40 โดยนายกรัฐมนตรี จะเป็นประธานในการเปิดการประชุมวันพรุ่งนี้นายชวน หลีกภัย ประธานรัฐสภา เดินทางเพื่อตรวจความเรียบร้อย ความพร้อม และซักซ้อมงานประชุมใหญ่สมัชชารัฐสภาอาเซียน หรือ AIPA ครั้งที่ 40 ก่อนจะมีพิธีเปิดอย่างเป็นทางการในวันพรุ่งนี้ 26 สิงหาคม 2562 ณ โรงแรมแชงกรี-ลา กรุงเทพฯ โดยปีนี้รัฐสภาไทยได้รับเกียรติให้เป็นเจ้าภาพจัดการประชุม สำหรับกำหนดจัดการประชุมใหญ่ สมัชชารัฐสภาอาเซียน (AIPA) จะมีการประชุมของฝ่ายเลขานุการของหน่วยประจำชาติประเทศสมาชิก AIPA และการประชุมคณะกรรมการบริหาร AIPA เพื่อกำหนดหัวข้อการประชุมหารือกับประเทศผู้สังเกตการณ์ และองค์ประกอบคณะกรรมาธิการด้านต่างๆ อาทิ คณะกรรมาธิการด้านการเมือง คณะกรรมาธิการด้านเศรษฐกิจ  คณะกรรมาธิการด้านสังคม คณะกรรมาธิการด้านกิจการสมัชชารัฐสภาอาเซียน กรรมาธิการด้านแถลงการณ์ร่วม และการประชุมคณะกรรมาธิการด้านสมาชิกรัฐสภาสตรีของสมัชชา-รัฐสภาอาเซียน เป็นต้น สำหรับการประชุมในวันพรุ่งนี้ 26 สิงหาคม 2562  พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานกล่าวต้อนรับผู้แทนประเทศสมาชิก หลังจากนั้น หัวหน้าคณะผู้แทนประเทศสมาชิก AIPA เลขาธิการ AIPA และเลขาธิการอาเซียน มีกำหนดการเข้าเยี่ยมคาระวะนายชวน หลีกภัย ประธานรัฐสภาและประธานสมัชชารัฐสภาอาเซียน ก่อนจะมีการประชุมแบบเต็มคณะ การแต่งตั้งรองประธานการประชุม AIPA การอภิปราย/การรับรอง และการกล่าวถ้อยแถลงโดยหัวหน้าคณะผู้แทนประเทศสมาชิก AIPA 10 ประเทศ